Rikunarita-ORG/Wikinium huggingface dataset:
# Enken Ching

| Enken Ching |
| --- |
|  |
| Født | 1775 Guangdong |
| Død | 1844  Portugisisk Macao |
| Beskjeftigelse | Sjørøver, prostituert  |
| Ektefelle | Zheng Yi (1801–) Zheng Yi |
| Nasjonalitet | Qing-dynastiet |
|

---

Enken Ching på Commons |

**Enken Ching** eller **Zheng Shi** (kinesisk: 鄭氏; pinyin: *Zhèng Shì*; kantonesisk: *Jihng Sih*; *Ching Shih*, *Zheng Yi-Sao*, *Cheng I Sao*; født 1775 i Guangdong, død 1844) var en berømt kvinnelig kinesisk pirat. Hun hadde på det meste rundt 1500 skip og ca. 80 000 mann under sin kommando.[*trenger referanse*]

I 1801 giftet en piratkaptein ved navn *Zheng* (eller skrevet *Cheng*, eller *Ching*) seg med en ung prostituert og sammen bygde de opp en stor sjørøverflotilje. Kapteinen døde i 1807, og etterlot seg ektefellen, fra nå kalt *enken Ching*, i kommando.

Jiaqing-keiseren fordømte sjørøveriet i et skarpt edikt. I januar 1808 kom det til et mektig sjøslag utenfor Guangdongs kyst mellom den keiserlige flåte og piratene. Det endte med en stor seier for sjørøverne.

Etter en serie med ytterligere nederlag endret Qing-regjeringen sin politikk. De tilbød i 1810 enken Ching amnesti, noe hun tok imot. Hun levde så fredelig og uforstyrret i Guangzhou frem til hun døde som velhavende bestemor i 1844.

Hennes liv er blitt filmatisert: *Singing behind the screens*.

## Referanser

## Eksterne lenker

* Artikkel «Most successful pirate was beautiful and tough» hos CNN.com
*
# Shap-’ng Tsai

Shap Ng-tsais fane, c. 1849
**Shap-'ng Tsai** (kinesisk: 十五仔) var en kinesisk pirat som var aktiv i Sørkinahavet fra rundt 1845 til 1859. Han hadde kommando over omtrent 70 djunker med sjørøverbase i bukten Tien-pai i prefekturet Yangjiang på Guangdongs kyst vest for Macao. Kystbyer og handelsfolk betalte beskyttelsespenger til Shap-'ng Tsai for ikke å bli angrepet. Kinesiske krigsskip risikerte å bli tatt, og deres offiserer holdt fanget for løsepenger. Den kinesiske regjering tilbød ham amnesti og en offiserspost, men han tok ikke imot.

Våren 1849 fikk Tsai skylden for senkingen av ett amerikansk og tre britiske opiumsskip. I september seilte da en skvadron britisker skip til Tien-pai der de fant 100 kaprede skip som ble holdt for løsepenger, men de klarte ikke å lokalisere piratenes hovedstyrker. Måneden etter forfulgte tre britiske skip piratene inn blant øyene og kanalene ved Haiphong. Britene var tallmessig underlegne, og kjempet mot piratene i to døgn. De klarte å ødelegge 58 djunker med 1200 kanoner og mannskaper på 3000 sjørøvere. Tsai kom seg unna med seks mindre djunker og 400 mann. Senere overgav han seg til den kinesiske regjering, og tok imot offisersposten han var blitt tilbudt.

## Referanser

Autoritetsdata
# Khorloogijn Tsjojbalsan

| Khorloogijn Tsjojbalsan |
| --- |
|  |
| Født | 8. feb. 1895 Dadal Khentij |
| Død | 26. jan. 1952   (56 år) Moskva |
| Beskjeftigelse | Politiker, militært personell  |
| Embete | * Mongolias statsminister (1939–1952)
* Minister of Foreign Affairs (1939–1950)
 |
| Mor | Khorloo |
| Søsken | Khorloogiin Sergelen |
| Parti | Mongolian People's Party |
| Nasjonalitet | Mongolia |
| Gravlagt | Sükhbaatar's Mausoleum |
| Utmerkelser | vis
15 oppføringer
Medaljen for seieren over Japan Medaljen for seier over Tyskland i Den store fedrelandskrigen Den røde fanes orden Leninordenen Jubileumsmedaljen for 20-året for dannelsen av Arbeidernes og bøndenes røde hær 1. klasse av Suvorovordenen Helt av Folkerepublikken Mongolia Sükhbaatars orden Order of the Red Banner Order of the Red Banner of Labour Polarstjerneordenen Jubileumsmedaljen for 30-året for sovjetarmeen og flåten Æresmedlem i KGB Medaljen for seier over Japan Badge “Participant in the battles of Khalkhin Gol”

 |
|

---

Khorloogijn Tsjojbalsan på Commons |

**Khorloogijn Tsjojbalsan** (født 8. februar 1895, død 26. januar 1952; mongolsk: Хорлоогийн Чойбалсан) var en mongolsk stalinistisk statsleder.

Han innførte et brutalt og undertrykkende diktatur, og drepte tusener av mennesker. Han var president bare fra 1929 til 1930, men var så statsminister i perioden 1939 til sin død i 1952. Som statsminister stod han bak de verste utrenskningene i Mongolia, hvor omtrent 30 000 mennesker ble drept.[*trenger referanse*]

Han har fått byen Tsjojbalsan oppkalt etter seg.

## Referanser

Denne artikkelen er en **spire**. Du kan hjelpe Wikipedia ved å utvide den.
# Zhang Guotao

| Zhang Guotao |
| --- |
|  |
| Født | 26. nov. 1897 Pingxiang |
| Død | 3. des. 1979   (82 år) Scarborough |
| Beskjeftigelse | Politiker  |
| Embete | * Member of the National Political Assembly (2nd National Political Council, 3rd National Political Council, 4th National Political Council)
 |
| Utdannet ved | Pekinguniversitetet |
| Ektefelle | Yang Zillie |
| Barn | Zhang Haiwei |
| Parti | Kinas kommunistparti (1921–1938) Kuomintang (1938–1979) |
| Nasjonalitet | Kina Republikken Kina |
|

---

Zhang Guotao på Commons |

**Zhang Guotao** (kinesisk: 张国焘, pinyin: *Zhāng Guótāo*, Wade-Giles: *Chang Kuo-t'ao*; født 1897 i Pingxiang i provinsen Jiangxi i Kina, død 3. desember 1979 i Scarborough i Canada) var et grunnleggende medlem og en tidlig leder av det kinesiske kommunistparti og militær leder for deres styrker i 1920- og 1930-årene. Han skrev memoarer som kaster viktig lys over kommunistpartiets tidlige historie.

Han havnet i konflikt med Mao Zedong, og ble utrenset fra kommunistpartiet i 1937. Året etter gikk han over til kommunistenes viktigste hovedmotstander innenlands, Kuomintang, i 1938.

Etter Kuomintangs nederlag i den kinesiske borgerkrig i 1949 dro han i eksil først til Hongkong og deretter til Toronto i Canada. Der konverterte han til kristendommen i 1978, og døde under den usedvanlig kalde vinteren i 1979.

## Selvbiografi

* Chang Kuo-t'ao: *The Rise of the Chinese Communist Party: the autobiography of Chang Kuo-t'ao*. Lawrence, Kans., 1971-1972

## Referanser

## Litteratur

* Donald W. Klein, Anne B. Clark: *Biographic Dictionary of Chinese Communism 1921-1965*. Harvard East Asian series, 0073-0491; 1972, s. 57. Cambridge, Mass.. ISBN 0-674-07410-6

## Eksterne lenker

* (en) Zhang Guotao – kategori av bilder, video eller lyd på Commons